Napoli jikkunsidraw isemmu l-ground għal Diego Maradona Is-sindku ta' Napoli, Luigi De Magistris, ħeġġeġ lill-Partenopei sabiex ibiddlu isem l-istadium tagħhom u jsemmuh għal Diego Armando Maradona. Dan tal-aħħar ħalla din id-dinja nhar l-Erbgħa wara nofsinhar fl-għomor ta' 60 sena. Bosta partitarji u segwaċi ta' Napoli ħarġu fit-toroq imbikkmin u ġarrew bnadar u xalel filwaqt li waħħlu strixxuni bix-xbieha ta' dan l-ex player madwar il-ground tagħhom. De Magistris qal li għal Napoli Maradona jfisser aktar minn sempliċement idolu u għal ħafna hu l-alla tal-belt minħabba dak kollu li għamel meta kien magħhom. Min-naħa tagħhom, il-klabb qed jikkunsidra din il-proposta u se jkunu qed jagħtu aktar dettalji fil-jiem li ġejjin.